pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“ดร. นลินี ทวีสิน” หารือรัฐมนตรี นาอูรู ปูทางสู่การจัดทำความร่วมมือ MOU ประมงดึงศักยภาพในการเป็นแหล่งทรัพยากรธรรมชาติที่อุดมสมบูรณ์ของนาอูรู ชูจุดเด่นด้านการศึกษาและการแพทย์ของไทย
วันศุกร์ที่ 15 มีนาคม 2567
15/03/2567
​“ดร. นลินี ทวีสิน” หารือรัฐมนตรี นาอูรู ปูทางสู่การจัดทําความร่วมมือ MOU ประมงดึงศักยภาพในการเป็นแหล่งทรัพยากรธรรมชาติที่อุดมสมบูรณ์ของนาอูรู ชูจุดเด่นด้านการศึกษาและการแพทย์ของไทย
​“ดร. นลินี ทวีสิน” หารือรัฐมนตรี นาอูรู ปูทางสู่การจัดทําความร่วมมือ MOU ประมง ดึงศักยภาพในการเป็นแหล่งทรัพยากรธรรมชาติที่อุดมสมบูรณ์ของนาอูรู ชูจุดเด่นด้านการศึกษาและการแพทย์ของไทย
วันที่ 15 มีนาคม 2567 ดร. นลินี ทวีสิน พบรัฐมนตรีนาอูรู หารือการส่งเสริมความร่วมด้านประมง ทั้งในแง่ความช่วยเหลือเพื่อการพัฒนาและในแง่การค้า ดึงศักยภาพในการเป็นแหล่งทรัพยากรธรรมชาติที่อุดมสมบูรณ์ของนาอูรู ชูจุดเด่นด้านการศึกษาและการแพทย์ของไทย หารือโอกาสการส่งออกสินค้าอุปโภค-บริโภคของไทยไปยังนาอูรูเพิ่มเติม
ดร. นลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายเรแกน วินสัน เอลิคลิก ซึ่งปัจจุบันดํารงตําแหน่งรัฐมนตรีถึง 4 กระทรวง อาทิ กระทรวงคมนาคม กระทรวงการฟื้นฟู กระทรวงสาธารณูปโภค และกระทรวงการประมงของสาธารณรัฐนาอูรู ว่าไทยและนาอูรูได้สถาปนาความสัมพันธ์ระหว่างกัน เมื่อปี 2548 ซึ่งที่ผ่านมาความสัมพันธ์ราบรื่นแต่ไม่ใกล้ชิดนัก โดยตนและท่านรัฐมนตรีนาอูรูเห็นพ้องถึงความสําคัญในการกระชับความสัมพันธ์ของทั้งสองประเทศ และการส่งเสริมความร่วมมือที่จะเกิดผลเป็นรูปธรรมมากยิ่งขึ้น โดยเฉพาะในประเด็นด้านการประมง ซึ่งถึงแม้ว่าขนาดของประเทศนาอูรูจะเล็กกว่าไทยมากแต่มีขนาดของพื้นที่ทางทะเลเท่ากับประเทศไทย ส่งผลให้นาอูรูอุดมไปด้วยทรัพยากรทางทะเล โดยเฉพาะปลาทูน่า แต่อย่างไรก็ตาม นาอูรูยังขาดความรู้ เทคนิค และเครื่องมือในการทําประมงนอกน่านน้ํา จึงเป็นโอกาสสําคัญในการสนับสนุนบริษัทประมงของไทยไปทําการประมงในน่านน้ํานาอูรู รวมถึงยังเป็นโอกาสให้ภาครัฐไทยได้ให้ความช่วยเหลือเพื่อการพัฒนาในประเด็นดังกล่าว นอกจากนี้ ทั้งสองฝ่ายเห็นพ้องว่าไทยและ   นาอูรูควรจัดทําบันทึกความเข้าใจ (MOU) ในเรื่องการประมง เพื่อให้การส่งเสริมความร่วมมือในเรื่องดังกล่าวมีความเป็นรูปธรรมมากยิ่งขึ้น
ผู้แทนการค้าไทย เสริมว่า นอกจากโอกาสในการพัฒนาความสัมพันธ์ในด้านอุตสาหกรรมประมง ยังมีโอกาสอีกมากในมิติอื่น ๆ ไม่ว่าจะเป็น การส่งเสริมการขยายตลาดสินค้าอุปโภคบริโภคของไทย เนื่องจากนาอูรูเป็นประเทศผู้นําเข้า (Importing country) และไม่มีภาคการผลิตในประเทศ รวมถึงด้านการแพทย์ ซึ่งในปัจจุบันรัฐบาลนาอูรูได้จัดทํา MOU ด้านการแพทย์กับ 2 โรงพยาบาลในไทยเพื่อรับผู้ป่วยจากนาอูรูเข้ามารักษาพยาบาลที่ประเทศไทย จึงเป็นโอกาสในการต่อยอดเพิ่มเติมไปที่เวชศาสตร์เชิงป้องกัน หรือ Preventive Healthcare นอกจากนี้ ตนยังเห็นว่าการส่งเสริมความสัมพันธ์ระหว่างประชาชน ผ่านการศึกษาเป็นเรื่องสําคัญ ทั้งนี้ ในปัจจุบันรัฐบาลสาธารณรัฐนาอูรูได้มอบทุนการศึกษาให้แก่ชาวนาอูรูเพื่อเดินทางมาศึกษา ระดับปริญญาตรีและปริญญาโทที่สถาบันการศึกษาในไทย และบุคลากรที่จบการศึกษาจากในไทยเหล่านี้ ล้วนแต่เป็นกําลังสําคัญในการทํางานให้แก่ทางการนาอูรูในด้านต่าง ๆ
ดร. นลินี กล่าวทิ้งท้ายว่า รัฐบาลไทยมีความพร้อมที่จะสานต่อและเพิ่มพูนความร่วมมือกับประเทศหมู่เกาะแปซิฟิก โดยเริ่มจากก้าวแรกกับประเทศนาอูรู เพื่อหาโอกาสในการส่งเสริมและขับเคลื่อนความสัมพันธ์และความร่วมมือในทุกมิติ
รัฐบาลไทย-ข่าวทำเนียบรัฐบาล-รมว.ดีอี ให้การต้อนรับ รมว.พาณิชย์สหรัฐฯ หารือด้านเศรษฐกิจดิจิทัล และความร่วมมือระหว่างกัน
วันศุกร์ที่ 15 มีนาคม 2567
รมว.ดีอี ให้การต้อนรับ รมว.พาณิชย์สหรัฐฯ หารือด้านเศรษฐกิจดิจิทัล และความร่วมมือระหว่างกัน
รมว.ดีอี ให้การต้อนรับ รมว.พาณิชย์สหรัฐฯ หารือด้านเศรษฐกิจดิจิทัล และความร่วมมือระหว่างกัน
วันที่ 14 มีนาคม 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับรัฐมนตรีว่าการกระทรวงพาณิชย์สหรัฐอเมริกา (นางจีนา เอ็ม. เรมอนโด) พร้อมนําคณะสภาผู้ส่งออกแห่งประธานาธิบดีสหรัฐฯ (President’s Export Council: PEC) ซึ่งเป็นประธานบริษัทและองค์กรชั้นนําชั้นนําภาคธุรกิจและการศึกษาของสหรัฐฯ ในฐานะที่ปรึกษาด้านการลงทุนระหว่างประเทศ โดยมีนาย Mark Ein ประธานบริษัท Kastle Systems เป็นประธาน PEC โดยที่ประชุมได้ร่วมแลกเปลี่ยนนโยบายด้านเศรษฐกิจดิจิทัล การแลกเปลี่ยนความรู้ความเชี่ยวชาญ และแนวปฏิบัติที่ดี ความร่วมมือด้านความมั่นคงปลอดภัยทางไซเบอร์ การพัฒนาโครงสร้างพื้นฐานทางดิจิทัล Data Center การค้าการลงทุนในอุตสาหกรรมดิจิทัล การชําระเงินทางดิจิทัล และโอกาสความร่วมมือระหว่างภาครัฐและภาคเอกชนของไทยและสหรัฐอเมริกาที่จะผลักดันให้เป็นรูปธรรมในอนาคต
ภายหลังการหารือ ได้มีพิธีลงนามบันทึกความเข้าใจระหว่างโรงพยาบาลรามาธิบดี และ United States Trade and Development Agency หรือ USTDA ว่าด้วยโครงการความร่วมมือ 6 Gigahertz Wi-Fi Pilot Project โดยมีรัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงพาณิชย์สหรัฐอเมริกา ศาสตราจารย์คลินิก นพ.สรณ บุญใบชัยพฤกษ์ ประธานคณะกรรมการกิจการกระจายเสียง กิจการโทรทัศน์ กิจการโทรคมนาคมแห่งชาติ และ Mr. Kevin Toohers ตําแหน่ง Regional Manager for Southeast Asia and the Pacific, USTDA ร่วมเป็นสักขีพยาน พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ และ นายณัฐพล ณัฏฐสมบูรณ์ รองปลัดกระทรวงกระทรวงดิจิทัลฯ เข้าร่วมด้วย ณ อาคารภาณุรังสีไปรษณียาคาร เขตหลักสี่ กรุงเทพมหานคร
----------------------------------
รัฐบาลไทย-ข่าวทำเนียบรัฐบาล-ออมสินแจ้งลูกหนี้ผ่อนไม่ไหวทุกสถานะ ทั้งรายย่อยและ SMEs เร่งติดต่อธนาคารก่อนเสียประวัติเครดิต ตามนโยบายบรรเทาภาระหนี้
วันศุกร์ที่ 15 มีนาคม 2567
15/03/2567
ออมสินแจ้งลูกหนี้ผ่อนไม่ไหวทุกสถานะ ทั้งรายย่อยและ SMEs เร่งติดต่อธนาคารก่อนเสียประวัติเครดิต ตามนโยบายบรรเทาภาระหนี้
ธนาคารออมสินเตรียมแผนการชําระหนี้หลายแนวทางให้แก่ลูกหนี้แต่ละรายตามความเหมาะสม และสอดคล้องกับความสามารถในการชําระหนี้เป็นรายบุคคล
นายวิทัย รัตนากร ผู้อํานวยการธนาคารออมสิน เปิดเผยว่า หลังจากที่ธนาคารออมสินได้จัดทํามาตรการแก้หนี้และดําเนินการช่วยเหลือลูกหนี้ทุกกลุ่มมาอย่างต่อเนื่อง ทั้งกลุ่มเริ่มค้างชําระ กลุ่มลูกหนี้ NPLs และลูกหนี้ในกระบวนการฟ้องร้อง แต่ด้วยขณะนี้ ยังมีลูกหนี้จํานวนหนึ่งยังประสบปัญหาเรื่องรายได้ไม่เพียงพอ ทําให้ส่งผลต่อการผ่อนชําระหนี้รายเดือน ทั้งนี้เพื่อเป็นการแบ่งเบาภาระลูกหนี้ และช่วยไม่ให้ลูกหนี้เสียเครดิตทางการเงินในระยะยาว ธนาคารออมสินได้เตรียมแผนการชําระหนี้หลายแนวทางให้แก่ลูกหนี้แต่ละรายตามความเหมาะสม และสอดคล้องกับความสามารถในการชําระหนี้เป็นรายบุคคล อาทิ พักชําระเงินต้น และจ่ายดอกเบี้ยเต็มจํานวนหรือจ่ายบางส่วน หรือเป็นไปตามแผนการชําระหนี้ที่ธนาคารอนุมัติให้ จึงขอชวนลูกหนี้ทุกประเภทสินเชื่อ ทุกสถานะที่ประสบปัญหาไม่ว่าจะเป็นรายย่อยหรือธุรกิจ SME ทั้งลูกหนี้ที่ค้างชําระไม่เกิน 90 วัน และสถานะยังไม่เป็น NPLs หรือ ลูกหนี้ที่มีสถานะเป็น NPLs ณ วันที่ 31 ธ.ค.66 สามารถติดต่อขอคําปรึกษาและร่วมหาแนวทางแก้ไขหนี้ร่วมกัน ได้ที่ธนาคารออมสินสาขาเจ้าของบัญชีหรือสาขาที่สะดวกทั่วประเทศ ตั้งแต่บัดนี้เป็นต้นไป
สําหรับมาตรการ 4 ไม่ เพื่อชะลอดําเนินการทางคดี ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย ซึ่งขยายระยะเวลาจากเดิมปี 2566 และจะสิ้นสุดในวันที่ 31 มีนาคม 2567 นี้ เพื่อให้ลูกหนี้สามารถเข้าร่วมมาตรการแก้ไขหนี้กับธนาคารข้างต้นได้
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-นายกฯ หารือ บริษัท ZTE Corporation พร้อมร่วมมือส่งเสริมอุตสาหกรรมดิจิทัล แลกเปลี่ยนนวัตกรรมและเทคโนโลยี ขับเคลื่อนเศรษฐกิจยุคใหม่ร่วมกัน
วันศุกร์ที่ 15 มีนาคม 2567
15/03/2567
นายกฯ หารือ บริษัท ZTE Corporation พร้อมร่วมมือส่งเสริมอุตสาหกรรมดิจิทัล แลกเปลี่ยนนวัตกรรมและเทคโนโลยี ขับเคลื่อนเศรษฐกิจยุคใหม่ร่วมกัน
นายกฯ หารือ บริษัท ZTE Corporation พร้อมร่วมมือส่งเสริมอุตสาหกรรมดิจิทัล แลกเปลี่ยนนวัตกรรมและเทคโนโลยี ขับเคลื่อนเศรษฐกิจยุคใหม่ร่วมกัน
วันนี้ (15 มีนาคม 2567) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายสวู จื่อหยาง (Mr. Xu Ziyang) ประธานกรรมการบริหาร บริษัท ZTE Corporation และคณะ เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญของการหารือ ดังนี้
ทั้งสองฝ่ายหารือถึงความร่วมมือด้านเทคโนโลยีสารสนเทศ โดยนายกรัฐมนตรีกล่าวว่า รัฐบาลพร้อมเปิดโอกาสให้กับทุกภาคเอกชนที่สนใจลงทุนในไทย โดยจะอํานวยความสะดวก และประสานความต้องการเพิ่มเติมผ่านหน่วยงานที่เกี่ยวข้อง เพื่อผลักดันความร่วมมือระหว่างกัน ซึ่งรัฐบาลให้ความสําคัญกับการพัฒนาเศรษฐกิจดิจิทัล การส่งเสริมธุรกิจ Cloud ซึ่งปัจจุบันมี demand เป็นอย่างมาก และมีภาคเอกชนต่าง ๆ ให้ความสนใจลงทุนในไทยต่อเนื่อง ซึ่งบริษัท ZTE Corporation ให้ความสนใจที่จะลงทุนในด้านเทคโนโลยี Cloud, Data Center, ระบบ 5G Network Solution ต่าง ๆ ผ่านการใช้นวัตกรรมที่บริษัทมีศักยภาพ พร้อมชื่นชมนโยบายดิจิทัลไทยแลนด์ (Digital Thailand) และแนวทางการยกระดับภาครัฐสู่รัฐบาลอิเล็กทรอนิกส์
(e-Government) ของไทย สอดคล้องกับแนวทางพัฒนาเศรษฐกิจดิจิทัล (Digital China) ที่จีนให้ความสําคัญ ซึ่งเชื่อมั่นว่าจะช่วยสร้างมูลค่าเพิ่มทางการค้าการลงทุนไปพร้อมกันได้
นอกจากนี้ บริษัทฯ ยินดีที่จะแลกเปลี่ยนองค์ความรู้ทางเทคโนโลยีและนวัตกรรมผ่านการจัดการฝึกอบรม พัฒนาทักษะบุคลากรร่วมกันไทย และพร้อมต่อยอดการลงทุนในไทย โดยนายกรัฐมนตรีพร้อมประสานงานร่วมกับหน่วยงานที่เกี่ยวข้องและยินดีที่จะเดินทางไปเยี่ยมชมสํานักงานใหญ่ของบริษัทฯ ในจีนร่วมกันหากมีโอกาส เพื่อประโยชน์ในการแลกเปลี่ยนเทคโนโลยีและนวัตกรรมทางดิจิทัลต่าง ๆ ต่อไป
รัฐบาลไทย-ข่าวทำเนียบรัฐบาล-รมว.แรงงานไทย - เกาหลี จับมือ เพิ่มโควตารัฐจัดส่ง 15% เตรียมส่งแรงงานอุตสาหกรรม 5,500 อัตรา พร้อมเปิดตลาดแรงงาน บริการ ท่องเที่ยวเพิ่มโอกาสแรงงานเพศหญิง
วันศุกร์ที่ 15 มีนาคม 2567
รมว.แรงงานไทย - เกาหลี จับมือ เพิ่มโควตารัฐจัดส่ง 15% เตรียมส่งแรงงานอุตสาหกรรม 5,500 อัตรา พร้อมเปิดตลาดแรงงาน บริการ ท่องเที่ยวเพิ่มโอกาสแรงงานเพศหญิง
รมว.รง. ไทย - เกาหลี จับมือ เพิ่มโควตารัฐจัดส่ง 15% เตรียมส่งแรงงานอุตสาหกรรม 5,500 อัตรา พร้อมเปิดตลาดแรงงาน บริการ ท่องเที่ยวเพิ่มโอกาสแรงงานเพศหญิง
วันที่ 14 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน พร้อมด้วยนายสมชาย มรกตศรีวรรณ อธิบดีกรมการจัดหางาน และนายสมาสภ์ ปัทมะสุคนธ์ ผู้ตรวจราชการกระทรวงแรงงาน เข้าเยี่ยมคารวะ นายลี จอง ชิก รัฐมนตรีว่าการกระทรวงแรงงานและการจ้างงาน แห่งสาธารณรัฐเกาหลีณ กระทรวงแรงงานและการจ้างงานแห่งสาธารณรัฐเกาหลี เพื่อหารือข้อราชการ ประเด็นการเพิ่มโควตาจัดส่งแรงงานไทย ภายใต้ระบบแรงงานต่างชาติ EPS และการแก้ปัญหาแรงงานผิดกฎหมาย โดยมีนายบัญชา ยืนยงจงเจริญ อุปทูต ณ กรุงโซล นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) เข้าร่วมในครั้งนี้ด้วย
นายพิพัฒน์กล่าวว่า สาธารณรัฐเกาหลีมีนโยบายกําหนดค่าจ้างขั้นต่ําในอัตราสูงตามภาวะการครองชีพ และมีกฎหมายมาตรฐานแรงงานที่ส่งเสริมคุณภาพชีวิตการทํางาน ทําให้เกาหลีใต้กลายเป็นจุดหมายสําคัญในการเดินทางไปทํางานของแรงงานต่างชาติทุกชาติ ไม่เว้นแรงงานชาวไทย ประกอบกับเกาหลีใต้ขาดแคลนแรงงานทักษะต่ํา โดยเฉพาะในภาคอุตสาหกรรมการผลิตขนาดกลางและขนาดย่อม งานภาคเกษตรกรรม และงานบริการ ซึ่งฝ่ายไทยได้เจรจาขอเพิ่มโควตานําเข้าแรงงานต่างชาติ (EPS) ในปี 2567 สําเร็จ โดยเกาหลีใต้เพิ่มโควตางานภาคอุตสาหกรรม เป็น 5,500 อัตรา หรือเพิ่มขึ้นร้อยละ 15 จากปี 2566 และยังชื่นชมกระบวนการจัดส่งแรงงานโดยกรมการจัดหางานว่าเป็นไปอย่างโปร่งใส มีประสิทธิภาพ จึงให้ประเทศไทยจัดส่งแรงงานภาคบริการ และท่องเที่ยว เพิ่มขึ้นอีกหนึ่งประเภทกิจการ เพื่อไปทํางานในโรงแรม รีสอร์ท ร้านอาหาร ซึ่งถือเป็นโอกาสดีของแรงงานเพศหญิง และเสนอการประชาสัมพันธ์เชิงรุก ตามโครงการเปลี่ยนวีซ่าแรงงานไร้ฝีมือ E-9 เป็นแรงงานฝีมือ วีซ่า E-7-4 เพื่อแก้ไขปัญหาขาดแคลนแรงงานทักษะให้เกาหลี พร้อมกับช่วยให้แรงงานไทยมีรายได้ สวัสดิการ และเงื่อนไขการพํานักในเกาหลีที่ดีขึ้น โดยฝ่ายไทยยังเสนอให้พิจารณาโควตาทักษะฝีมือ (E-7) ให้แรงงานไทย ซึ่งฝ่ายเกาหลีจะรวบรวมข้อเสนอจากประเทศผู้ส่งให้กระทรวงยุติธรรมพิจารณาต่อไป นอกจากนี้ฝ่ายไทยเสนอให้กระทรวงยุติธรรมพิจารณาขยายระยะเวลาโครงการนิรโทษกรรม เพื่อเดินทางกลับประเทศโดยสมัครใจ ทางการเกาหลีแจ้งว่าไม่สามารถดําเนินการได้ แต่การแก้ไขปัญหาแรงงาน ผิด กฎหมายของฝ่ายไทย จะส่งผลดีต่อการพิจารณาโควตาแรงงานไทยในปีต่อๆไป
ด้านนายสมชาย มรกตศรีวรรณ อธิบดีกรมการจัดหางานกล่าวว่า การเดินทางเยือนสาธารณรัฐเกาหลีในครั้งนี้ มีเป้าหมายสําคัญคือการเพิ่มโอกาสการจัดส่งแรงงานไทยไปทํางานต่างประเทศ ตามนโยบายที่ท่านรัฐมนตรีฯ พิพัฒน์มอบไว้ให้กรมการจัดหางาน ซึ่งการจะบรรลุวัตถุประสงค์ได้ต้องอาศัยความร่วมมือจากรัฐบาลเกาหลีใต้ ในการแสวงหาโอกาส ลดข้อจํากัด และสร้างสรรค์แนวทางแก้ไขปัญหาอย่างมีประสิทธิภาพ เพื่อให้ความต้องการของประเทศผู้รับ และประเทศผู้ส่งแรงงานสอดคล้อง เกิดประโยชน์ร่วมกันทุกฝ่าย สามารถขับเคลื่อนเศรษฐกิจเกาหลีใต้ ไปพร้อมกับส่งเสริมแรงงานไทยให้มีคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.นครนายก เน้นย้ำการกำกับดูแลสถานประกอบการโรงงานให้ปฏิบัติตามกฎหมาย มุ่งเน้นความปลอดภัย ลดผลกระทบต่อสิ่งแวดล้อม ชุมชน
วันศุกร์ที่ 15 มีนาคม 2567
15/03/2567
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.นครนายก เน้นย้ําการกํากับดูแลสถานประกอบการโรงงานให้ปฏิบัติตามกฎหมาย มุ่งเน้นความปลอดภัย ลดผลกระทบต่อสิ่งแวดล้อม ชุมชน
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.นครนายก เน้นย้ําการกํากับดูแลสถานประกอบการโรงงานให้ปฏิบัติตามกฎหมาย มุ่งเน้นความปลอดภัย ลดผลกระทบต่อสิ่งแวดล้อม ชุมชน
วันที่ 13 มีนาคม 2567 เวลา 13.30 น.
นายศุภกิจ บุญศิริ ผู้ตรวจราชการกระทรวงอุตสาหกรรม (ผตร.อก.) ลงพื้นที่ตรวจราชการกรณีปกติ สํานักงานอุตสาหกรรมจังหวัดนครนายก (สอจ.นครนายก) ผ่านระบบออนไลน์ (Zoom Meeting) โดยมีนายสุนัย พิริยสกุลพัฒน์ อุตสาหกรรมจังหวัดนครนายก และเจ้าหน้าที่ร่วม โดย ผตร.อก. ได้ชี้แจงนโยบาย MIND ของกระทรวงอุตสาหกรรม (อก.) ที่มุ่งหวังให้ภาคอุตสาหกรรมประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร เกื้อกูล และสอดคล้องกับกติกาสากล ดูแลรักษาสิ่งแวดล้อมมุ่งสู่อุตสาหกรรมสีเขียวและความเป็นกลางทางคาร์บอน พร้อมนี้ ได้รับฟังการรายงานผลการดําเนินงานของสํานักงานฯ ตามประเด็นการตรวจราชการ รอบที่ 1/2567 ซึ่ง ผตร.อก. ได้ให้ข้อเสนอแนะในการตรวจราชการ ดังนี้ 1) เนื่องจากนครนายกเป็นพื้นที่ท่องเที่ยวเชิงเกษตรกรรม การอนุมัติ อนุญาต การประกอบกิจการโรงงานในพื้นที่นั้น สามารถอนุญาตได้เพียงบางประเภท ซึ่งปัจจุบัน ได้มีการปรับแก้ไขประเภทโรงงานอุตสาหกรรม
ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบัน และสะท้อนข้อเสนอความต้องการของภาคเอกชนต่อคณะกรรมการปรับปรุงแก้ไขผังเมืองรวมจังหวัด เพื่อรองรับการลงทุนในภาคอุตสาหกรรมต่อเนื่องการท่องเที่ยว
2) กําชับให้ สอจ.นครนายก ตรวจกํากับ ดูแล สถานประกอบกิจการโรงงาน/เหมืองแร่ ให้ปฏิบัติตามกฎหมายฯ
อย่างเคร่งครัด มุ่งเน้นการให้องค์ความรู้แก่ผู้ประกอบการทั้งการบริหารจัดการกากอุตสาหกรรม การประกอบการที่ปลอดภัย สํารวจตรวจสอบความเสี่ยงต่าง ๆ ที่จะเกิดขึ้น ให้ตระหนักถึงความปลอดภัย ดูแลชุมชน สังคม และสิ่งแวดล้อมโดยรอบสถานประกอบการ เพื่อป้องกันปัญหาข้อร้องเรียนที่จะเกิดจากประกอบกิจการ รวมถึงประชาสัมพันธ์ให้ความรู้แก่ผู้ประกอบการให้รับรู้รับทราบถึงกฎหมายต่าง ๆ ที่ได้ประกาศใช้และให้อํานวยความสะดวกแก่ผู้ประกอบการในการรายงานผลผ่านระบบอิเล็กทรอนิกส์ เพื่อทําให้เกิดประสิทธิภาพในการกํากับดูแลสถานประกอบการสูงสุด 3) ขอให้ปฏิบัติงานตามบทบาทและภารกิจในการขับเคลื่อนภาคอุตสาหกรรมตามนโยบายของ อก. และรัฐบาลอย่างมีประสิทธิภาพ พร้อมร่วมบูรณาการการทํางานกับจังหวัด หน่วยงานอื่น ๆ ทั้งภาคเอกชน ภาคการศึกษาในพื้นที่ เพื่อให้การพัฒนาอุตสาหกรรมตามบทบาทหน้าที่ความรับผิดชอบของ อก. เป็นไปอย่างมีประสิทธิภาพ ซึ่งสามารถนําแนวทางการจัดกิจกรรมอุตสาหกรรมรวมใจมาใช้ในการบูรณาการการทํางานร่วมกันต่อไป
สุดท้ายนี้ ผู้ตรวจราชการฯ ได้ให้กําลังใจเจ้าหน้าที่ทุกท่านที่มุ่งมั่นและตั้งใจในการทํางานอย่างเต็มที่ อีกทั้งนําเสนอข้อมูลที่เป็นประโยชน์ต่อการตรวจราชการครั้งนี้อย่างดียิ่ง
รัฐบาลไทย-ข่าวทำเนียบรัฐบาล-​นายกฯ ย้ำ การลดดอกเบี้ย เป็นส่วนหนึ่งของการลดรายจ่าย ยืนยันรัฐบาลจะช่วยดูแลอย่างเต็มที่ เพื่อช่วยเหลือประชาชน
วันศุกร์ที่ 15 มีนาคม 2567
15/03/2567
​นายกฯ ย้ํา การลดดอกเบี้ย เป็นส่วนหนึ่งของการลดรายจ่าย ยืนยันรัฐบาลจะช่วยดูแลอย่างเต็มที่ เพื่อช่วยเหลือประชาชน
​นายกฯ ย้ํา การลดดอกเบี้ย เป็นส่วนหนึ่งของการลดรายจ่าย ยืนยันรัฐบาลจะช่วยดูแลอย่างเต็มที่ เพื่อช่วยเหลือประชาชน
วันนี้ (15 มีนาคม 2567) เวลา 11.30 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ว่า ตามที่ทุกคนได้รับทราบในการแถลงความคืบหน้าการแก้ไขปัญหาหนี้เงินกู้บุคลากรของส่วนราชการรัฐวิสาหกิจ ที่ทางผู้บัญชาการเหล่าทัพ และผู้บริหารระดับสูงของรัฐบาล ได้พูดถึงเรื่องลดเบี้ย ถ้าลดดอกเบี้ย ส่วนหนึ่งเป็นการลดรายจ่าย อย่างที่ได้กล่าว ถ้าแบงก์ชาติไม่ลดดอกเบี้ย แต่หน่วยงานภาครัฐมีจิตใต้สํานึกที่ดีที่มีการลดดอกเบี้ย ตนเองก็ขอขอบคุณเพราะว่าการทํางานเช่นนี้ต้องทําด้วยใจ ตนเองเชื่อว่าผู้บัญชาการเหล่าทัพ เจ้าหน้าที่ระดับสูงเห็นความลําบากของพี่น้องประชาชน ไม่ว่าจะเป็นเรื่องภาระหนี้สิน รวมถึงค่าใช้จ่ายอื่น ๆ อย่างที่แถลงในที่ประชุม ถือเป็นสารตั้งต้นของความหายนะของประเทศ ถึงอย่างงั้นก็ต้องดําเนินการช่วยกันไปก่อน
นายกฯ กล่าวว่า เราตระหนักดีถึงความเดือดร้อนของพี่น้องประชาชนตรงส่วนนี้ ยืนยันว่าจะช่วยดูแลให้อย่างเต็มที่เท่าที่สามารถทําได้ ทั้งนี้ ได้มีการบอกในที่ประชุมว่า ถ้าเกิดสามารถช่วยกันได้เพิ่มขึ้นอีก สามารถที่จะขยายวงเงินได้อีก ถ้าสามารถทําได้ ก็ให้แจ้งบอกอธิบดีกรมส่งเสริมสหกรณ์ให้ด้วยว่า ควรให้เร่งเอาสหกรณ์เข้ามาอยู่ในโปรแกรมโดยเร็ว ยังมีอีกหลายเรื่องหลายอย่างที่สามารถทําให้ได้อีก ในขณะช่วงเวลาที่เราเริ่มทํากันมาในระยะเวลา 2 เดือน ก็ได้ผลเป็นส่วนหนึ่งแล้ว ประธานที่ปรึกษาของนายกฯ (นายกิตติรัตน์ ณ ระนอง) ก็มีความสนใจในเรื่องดังกล่าวเป็นอย่างมาก ได้มีการลงไปพูดคุยกับหน่วยงานหลายหน่วยงานและพยายามทําให้ทุกคนทะเยอทะยานมากขึ้นอีกในการที่จะช่วยเหลือ ซึ่งถือว่าประสบความสําเร็จ ดูได้จากแววตาของผู้บริหาร ผู้บัญชาการเหล่าทัพ เข้าใจและเห็นใจถึงความลําบากของพี่น้องประชาชน
รัฐบาลไทย-ข่าวทำเนียบรัฐบาล-ธอส. MOU ร่วมกับสำนักงานสลากฯ หนุนตัวแทนจำหน่ายสลากฯ มีบ้านมากขึ้น ตามโครงการความร่วมมือการสนับสนุนตัวแทนจำหน่ายสลากกินแบ่งรัฐบาลให้มีที่อยู่อาศัย
วันศุกร์ที่ 15 มีนาคม 2567
15/03/2567
ธอส. MOU ร่วมกับสํานักงานสลากฯ หนุนตัวแทนจําหน่ายสลากฯ มีบ้านมากขึ้น ตามโครงการความร่วมมือการสนับสนุนตัวแทนจําหน่ายสลากกินแบ่งรัฐบาลให้มีที่อยู่อาศัย
ธอส. - สํานักงานสลากฯ ร่วมลงนาม MOU โครงการความร่วมมือการสนับสนุนตัวแทนจําหน่ายสลากกินแบ่งรัฐบาลให้มีที่อยู่อาศัย มุ่งเน้นส่งเสริมช่วยเหลือ ตัวแทนจําหน่ายสลากหกหลัก (Lottery 6: L6) แบบใบ และแบบดิจิทัล จํานวนกว่า 230,000 ราย ได้มีที่อยู่อาศัยเป็นของตนเอง
วันนี้ (15 มีนาคม 2567) นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) และ พันโทหนุน ศันสนาคม ผู้อํานวยการสํานักงานสลากกินแบ่งรัฐบาล ร่วมลงนามบันทึกข้อตกลง (MOU) “โครงการความร่วมมือการสนับสนุนตัวแทนจําหน่ายสลากกินแบ่งรัฐบาลให้มีที่อยู่อาศัย” ระหว่าง ธนาคารอาคารสงเคราะห์ กับ สํานักงานสลากกินแบ่งรัฐบาล มุ่งเน้นส่งเสริมช่วยเหลือ ตัวแทนจําหน่ายสลากหกหลัก (Lottery 6: L6) แบบใบ และแบบดิจิทัล จํานวนกว่า 230,000 ราย ได้มีที่อยู่อาศัยเป็นของตนเอง ตามพันธกิจของธนาคาร “ทําให้คนไทยมีบ้าน” ผ่านสินเชื่ออัตราดอกเบี้ยต่ํา และสิทธิพิเศษอื่นๆ อีกมากมาย
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนองนโยบายรัฐบาลและกระทรวงการคลังในการลดความเหลื่อมล้ําทางสังคม ธนาคารอาคารสงเคราะห์จึงร่วมมือกับสํานักงานสลากกินแบ่งรัฐบาล ส่งเสริมให้ตัวแทนจําหน่ายสลากหกหลัก (Lottery 6: L6) แบบใบ และแบบดิจิทัล ทั่วประเทศ ซึ่งส่วนใหญ่เป็นผู้สูงอายุ ผู้มีรายได้น้อย และผู้ที่มีรายได้อิสระ ไม่มีสลิปเงินเดือน ให้ได้มีโอกาสเข้าถึงแหล่งสินเชื่อเพื่อที่อยู่อาศัยมากขึ้น ผ่าน “โครงการความร่วมมือการสนับสนุนตัวแทนจําหน่ายสลากกินแบ่งรัฐบาลให้มีที่อยู่อาศัย” โดยตัวแทนจําหน่ายสลากฯ จะได้รับสิทธิพิเศษต่าง ๆ จากธนาคาร ในด้านผลิตภัณฑ์ ทั้งสินเชื่อเพื่อที่อยู่อาศัยและเงินฝาก รวมถึงการบริการของธนาคาร ขณะเดียวกัน ธอส. ยังพร้อมช่วยเหลือตัวแทนจําหน่ายสลากฯ ที่ยังขาดความสามารถในการยื่นขอสินเชื่อ ด้วยการให้ความรู้ทางการเงิน อาทิ แนวทางการออมเงินอย่างถูกต้อง และการจัดทําบัญชีครัวเรือน ผ่าน “โครงการ Financial Literacy” ซึ่งจะเพิ่มความสามารถในการขอสินเชื่อเพื่อที่อยู่อาศัยได้ในอนาคตอีกด้วย
ด้านพันโทหนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า ในนามของสํานักงานสลากกินแบ่งรัฐบาล มีความยินดีในการร่วมมือกับ ธอส. สนับสนุนตัวแทนจําหน่ายสลากหกหลัก (Lottery 6: L6) แบบใบ และแบบดิจิทัล ที่ยังไม่ได้มีที่อยู่อาศัยเป็นของตนเอง ได้มีโอกาสเข้าถึงแหล่งสินเชื่อเพื่อที่อยู่อาศัยมากขึ้น ถือเป็นการช่วยยกระดับคุณภาพชีวิตให้กับตัวแทนจําหน่ายสลากฯ ได้ โดยสํานักงานสลากฯ พร้อมสนับสนุนการประชาสัมพันธ์โครงการนี้ไปยังตัวแทนจําหน่ายสลากทุกรายได้รับทราบต่อไป
ทั้งนี้ ตัวแทนจําหน่ายสลากหกหลัก (Lottery 6: L6) แบบใบ และแบบดิจิทัล ที่มีความประสงค์เข้าร่วม “โครงการความร่วมมือการสนับสนุนตัวแทนจําหน่ายสลากกินแบ่งรัฐบาลให้มีที่อยู่อาศัย” สามารถติดตามสิทธิประโยชน์ต่าง ๆ ตามเงื่อนไขโครงการ สอบถามรายละเอียดเพิ่มเติมได้ที่ สํานักงานสลากกินแบ่งรัฐบาล : ศูนย์ Call Center โทร 0-2528-9999 และ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ ติดตามข้อมูลข่าวสารได้ที่ Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​‘ผู้ช่วยฯ - เลขาฯ ภูมิธรรม’ ลงพื้นที่แก้ไขปัญหาน้ำแล้ง ช่วยเหลือเกษตรกร
วันศุกร์ที่ 15 มีนาคม 2567
15/03/2567
​‘ผู้ช่วยฯ - เลขาฯ ภูมิธรรม’ ลงพื้นที่แก้ไขปัญหาน้ําแล้ง ช่วยเหลือเกษตรกร
​‘ผู้ช่วยฯ - เลขาฯ ภูมิธรรม’ ลงพื้นที่แก้ไขปัญหาน้ําแล้ง ช่วยเหลือเกษตรกร
วันนี้ (15 มีนาคม 2567) เมื่อวันพฤหัสบดี ที่ 14 มีนาคม 2567 ณ อําเภออุทุมพรพิสัย จังหวัดศรีสะเกษ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ มอบหมายให้ ดร.ณหทัย ทิวไผ่งาม ผู้ช่วยรัฐมนตรีประจําสํานักนายกรัฐมนตรี พร้อมด้วย ดร.ธิติวัฐ อดิศรพันธ์กุล รองเลขาธิการนายกรัฐมนตรีฝ่ายการเมือง นางสาวอาทิตยา พงษ์สมบัติ คณะทํางานรองนายกรัฐมนตรี นายนพพร บุญแก้ว ผู้ตรวจราชการสํานักนายกรัฐมนตรี เขต 14 และคณะ รวมทั้งหน่วยงานที่เกี่ยวข้อง ลงตรวจพื้นที่ บริเวณคลองอีสานเขียว หมู่ที่ 1 ตําบลสําโรง อําเภออุทุมพรพิสัย จังหวัดศรีสะเกษ เพื่อรับฟังและแก้ไขปัญหาความเดือดร้อนของประชาชนในเรื่องของภัยแล้ง การขาดแคลนน้ําเพื่อการอุปโภคบริโภค และการสูญเสียผลิตผลทางการเกษตรที่ต้องพึ่งพาแหล่งน้ําจากธรรมชาติ ทําให้เกิดความเสียหายในทางเศรษฐกิจและสังคม
โดย ดร. ธิติวัฐ กล่าวปิดท้ายว่า ท่านภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ให้ความสําคัญอย่างยิ่งกับการยกระดับคุณภาพชีวิตความเป็นอยู่ของพ่อแม่พี่น้องประชาชนในทุกมิติ โดยตนจะนําข้อมูลที่ได้จากพื้นที่ตําบลสําโรงฯ นี้ เร่งผลักดันแก้ไขปัญหาดังกล่าว เพื่อช่วยเหลือประชาชนที่เดือนร้อน ซึ่งทั้งหมดนี้ต้องอาศัยความร่วมมือจากทุกภาคส่วน ไม่ว่าจะเป็นภาครัฐ ภาคเอกชน ภาคประชาชน ร่วมกันบูรณาการแก้ไขปัญหาและพัฒนาให้ยั่งยืนสืบไป
รัฐบาลไทย-ข่าวทำเนียบรัฐบาล-ดัชนีความร้อน "ความรู้สึกร้อนจริง"
วันศุกร์ที่ 15 มีนาคม 2567
ดัชนีความร้อน "ความรู้สึกร้อนจริง"
...
รัฐบาลไทย-ข่าวทำเนียบรัฐบาล-รพร.หล่มเก่า มุ่งแก้ปัญหาเบาหวานในพื้นที่ ตั้งโรงเรียนหวานน้อย ปรับเปลี่ยนพฤติกรรม ลดอัตราการการป่วยจากโรคเบาหวาน-ความดัน
วันศุกร์ที่ 15 มีนาคม 2567
รพร.หล่มเก่า มุ่งแก้ปัญหาเบาหวานในพื้นที่ ตั้งโรงเรียนหวานน้อย ปรับเปลี่ยนพฤติกรรม ลดอัตราการการป่วยจากโรคเบาหวาน-ความดัน
องคมนตรี ติดตามการดําเนินงานโรงพยาบาลสมเด็จพระยุพราชหล่มเก่า จังหวัดเพชรบูรณ์ ตามหลักโรงพยาบาลต้นแบบแห่งความสุข ชุมชนมีสุขภาวะ โดยแก้ปัญหาเบาหวานในพื้นที่ ด้วยการตั้งโรงเรียนหวานน้อย ปรับเปลี่ยนพฤติกรรมสุขภาพตามหลัก 3อ 3ส 1น
องคมนตรี ติดตามการดําเนินงานโรงพยาบาลสมเด็จพระยุพราชหล่มเก่า จังหวัดเพชรบูรณ์ ตามหลักโรงพยาบาลต้นแบบแห่งความสุข ชุมชนมีสุขภาวะ โดยแก้ปัญหาเบาหวานในพื้นที่ ด้วยการตั้งโรงเรียนหวานน้อย ปรับเปลี่ยนพฤติกรรมสุขภาพตามหลัก 3อ 3ส 1น ช่วยผู้ป่วยร้อยละ 69 มีระดับน้ําตาลในเลือดลดลง และร้อยละ 6 สามารถลดยาเบาหวานได้
วันนี้ (15 มีนาคม 2567 ) ที่ โรงพยาบาลสมเด็จพระยุพราชหล่มเก่า จังหวัดเพชรบูรณ์ ศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช พร้อมด้วย รองศาสตราจารย์ นายแพทย์เชิดชัย ตันติศิรินทร์ ผู้ช่วยรัฐมนตรีประจํากระทรวงสาธารณสุข คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมและติดตามผลการดําเนินงานของโรงพยาบาล มอบใบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
นพ.เชิดชัย กล่าวว่า โรงพยาบาลสมเด็จพระยุพราชหล่มเก่า จังหวัดเพชรบูรณ์ เป็นโรงพยาบาลชุมชน ขนาด 90 เตียง ให้บริการในระดับทุติยภูมิเป็นหลัก โดยแพทย์เวชปฏิบัติทั่วไป แพทย์เวชศาสตร์ครอบครัว และแพทย์เฉพาะทางสาขาหลักบางสาขา มีการดําเนินงานตามหลักโรงพยาบาลต้นแบบแห่งความสุขชุมชนมีสุขภาวะ โดยในปี 2566 ได้จัดตั้งโครงการโรงเรียนหวานน้อย เพื่อแก้ไขปัญหาผู้ป่วยเบาหวานที่พบมากถึงปีละกว่า 4,000 ราย และมีแนวโน้มเพิ่มขึ้น เพื่อควบคุม ดูแล ป้องกัน และปรับเปลี่ยนพฤติกรรมของผู้ป่วยเบาหวานที่ไม่สามารถควบคุมระดับน้ําตาลในเลือดได้ โดยใช้กระบวนการสร้างสุขภาพดี วิถีใหม่ วิถีธรรม วิถีไทย วิถีเศรษฐกิจพอเพียง ด้วยหลัก 3อ 3ส 1น (อารมณ์ อาหาร ออกกําลังกาย/สวดมนต์ สมาธิ สนทนาธรรม/นาฬิกาชีวิต) และระบบการดูแลทางสังคมจิตใจ
ผลการดําเนินโครงการตั้งแต่ 15 กุมภาพันธ์ 2565 - 30 กันยายน 2566 ผู้ป่วยเบาหวานทั้งหมด 166 ราย มีระดับน้ําตาลลดลง 115 ราย คิดเป็นร้อยละ 69.28 ระดับน้ําตาลคงเดิม 20 ราย คิดเป็นร้อยละ 12.05 กําลังรอผลตรวจซ้ํา 21 ราย คิดเป็นร้อยละ 12.65 และสามารถลดยาเบาหวานได้ 10 ราย คิดเป็นร้อยละ 6.02 โดยผู้ป่วยทุกรายมีความพึงพอใจ ทําให้ผ่านเกณฑ์ประเมินรับรองการให้บริการด้านการดูแลผู้ป่วยเบาหวานและโรคความดันโลหิตสูง ใน NCD Clinic Plus Online ที่ร้อยละ 83.48 อยู่ในระดับดีมาก
นอกจากนี้ โรงพยาบาลยังมีผลงานตามนโยบายกระทรวงสาธารณสุข อาทิ โครงการเฉลิมพระเกียรติฯ ผ่าตัดตาต้อกระจก 220 ราย, ดูแลสุขภาพพระสงฆ์ 275 รูป, คัดกรองมะเร็งลําไส้ใหญ่โดยการตรวจเม็ดเลือดแดงในอุจจาระในกลุ่มประชากร อายุ 50 - 70 ปี รวม 1,660 ราย และคัดกรองด้วยวิธีส่องกล้อง (Colonoscopy) ในกลุ่มผู้เสี่ยงสูง, จัดตั้งศูนย์ชีวาภิบาลและสถานชีวาภิบาล, การพัฒนาสู่การเป็นองค์กรสมรรถนะสูงตามนโยบายกระทรวงสาธารณสุข MOPH-4T ในปี 2566 ได้คะแนนถึงร้อยละ 98.18 และการเป็นโรงพยาบาลอัจฉริยะ Smart Hospital ซึ่งผ่านเกณฑ์การประเมินระดับเพชร
******************************************** 15 มีนาคม 2567
รัฐบาลไทย-ข่าวทำเนียบรัฐบาล-รองนายกฯ สมศักดิ์ ห่วงกองทุนหมู่บ้าน ที่ขาดการติดต่อ 1.6 หมื่นกองทุน สั่งเร่งช่วยเหลือ ย้ำต้องทำให้สมาชิกหมดหนี้ ชี้ผู้ตั้งกองทุนหมู่บ้าน “อดีตนายกฯทักษิณ” กลับมาแล้ว
วันศุกร์ที่ 15 มีนาคม 2567
15/03/2567
รองนายกฯ สมศักดิ์ ห่วงกองทุนหมู่บ้าน ที่ขาดการติดต่อ 1.6 หมื่นกองทุน สั่งเร่งช่วยเหลือ ย้ําต้องทําให้สมาชิกหมดหนี้ ชี้ผู้ตั้งกองทุนหมู่บ้าน “อดีตนายกฯทักษิณ” กลับมาแล้ว
เชื่อ ช่วยสานงานต่อแน่นอน เผยต้องการช่วยเหลือคนชนบท จึงต่อสู้ให้เลี้ยงวัวมา 20 ปีแล้ว ปลื้ม โครงการเลี้ยงโคกําลังเดินหน้า
วันที่ 15 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานเปิดการประชุมชี้แจงการดําเนินงาน โครงการติดตามประเมินผลสถานะการเงินและศักยภาพการบริหารกองทุนหมู่บ้านและชุมชนเมือง โดยมี นายวิชัย ไชยมงคล ที่ปรึกษารองนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ และสมาชิกกองทุนหมู่บ้านฯ เข้าร่วม ที่โรงแรม ทีเค.พาเลซ แอนด์ คอนเวนชั่น กทม.
โดยนายสมศักดิ์ กล่าวว่า รัฐบาลมีความห่วงใยสมาชิกกองทุนหมู่บ้านฯ เพราะกองทุนหมู่บ้านฯ ก่อตั้งมาตั้งแต่ปี 2544 ซึ่งมีกองทุนหมู่บ้านฯเติบโต 79,610 กองทุน แต่ยังมี 16,047 กองทุน ที่ไม่สามารถดําเนินการ หรือ ส่งงบการเงินตามระเบียบของกองทุนหมู่บ้านได้ ดังนั้น จึงเป็นเรื่องที่น่าห่วงใย แต่ถ้าเราพัฒนาระบบที่ดี และทําให้เกิดความเข้าใจ รวมถึงมีจิตใจสู้ ก็จะสามารถก้าวพ้นจากการเป็นหนี้สินได้ โดยจากนี้ ตนก็ขอให้ช่วยกันทําให้กองทุนที่หายไป สามารถลุกขึ้นมาสู้ได้อีกครั้ง
“เราต้องช่วยกันทําให้สมาชิกกองทุนหมู่บ้านฯ ไม่เป็นหนี้สินอีก รวมถึงต้องช่วยเหลือกองทุนที่ไม่ส่งงบการเงิน เพราะเราต้องไม่ทิ้งใครไว้ข้างหลัง ซึ่งผมตั้งใจช่วยเหลือเกษตรกร ตั้งแต่สมัยเป็น รมว.เกษตรฯ ที่ต้องการแก้ปัญหาความยากจน ให้กับคนชนบท จึงต่อสู้เรื่องการส่งเสริมเลี้ยงวัวมาถึงทุกวันนี้ โดยถ้ามีการเลี้ยงวัวเมื่อ 20 ปีที่ผ่านมา ปัจจุบันก็จะช่วยให้ประชาชน มีกําลังซื้อมากขึ้น แต่ด้วยสถานกาณ์การเมือง จึงทําให้โครงการไม่ต่อเนื่อง แต่วันนี้โอกาสมาถึงแล้ว อดีตนายกฯทักษิณ ชินวัตร ในฐานะผู้ตั้งกองทุนหมู่บ้านฯ ได้กลับมาแล้ว ผมเชื่อว่า ท่านไม่ทิ้งแน่นอน และพร้อมสนับสนุนให้กองทุนหมู่บ้านฯ สามารถเดินหน้าได้อย่างเต็มที่” รองนายกรัฐมนตรี กล่าว
นายสมศักดิ์ กล่าวอีกว่า สมาชิกกองทุนหมู่บ้าน 13 ล้านครอบครัว ไม่จําเป็นต้องเลี้ยงวัวอย่างเดียว แต่ถ้ายังคิดอะไรไม่ออก ก็ให้เลี้ยงวัวไปก่อน เพราะจากโครงการเลี้ยงวัวนําร่อง ประสบความสําเร็จเป็นอย่างดี จากเริ่มต้นเลี้ยง 2 ตัว ผ่านมา 4 ปี เพิ่มเป็น 10 ตัวแล้ว มีมูลค่ารวมกว่า 250,000 บาท ดังนั้น ถ้าเลี้ยง 1 ล้านครอบครัว ก็จะมีมูลค่า 2.5 แสนล้านบาท ซึ่งจะช่วยกระตุ้นเศรษฐกิจให้กับประเทศได้ ส่วนราคาวัวตกต่ํา ก็ขอยืนยันว่า รัฐบาลกําลังแก้ปัญหาอย่างเต็มที่ ทั้งการสนับสนุนการส่งออกต่างประเทศ หรือ การกักกันสัตว์ เพราะต่างประเทศ จะไม่ซื้อเราถ้ามีโรคติดต่อ จึงขอให้มั่นใจว่า รัฐบาลกําลังเร่งเดินหน้าแก้ปัญหา อย่าง ยางพารา พอรัฐบาลพรรคเพื่อไทย เข้ามาบริหาร ราคาก็ดีขึ้น ดังนั้น ขอย้ําว่า รัฐบาลมีแนวทางแก้ปัญหาราคาสินค้าเกษตรตกต่ําทั้งหมดแล้ว
รัฐบาลไทย-ข่าวทำเนียบรัฐบาล-โฆษกรัฐบาลเผย รองนายกฯ ภูมิธรรม ต่อยอดนโยบายนายกฯ จัดงานธงฟ้าราคาประหยัดลดค่าครองชีพพี่น้องประชาชนเพิ่มโอกาสผู้ประกอบการ ห้าง เกษตรกร SMEs วิสาหกิจชุมชน
วันพฤหัสบดีที่ 14 มีนาคม 2567
14/03/2567
โฆษกรัฐบาลเผย รองนายกฯ ภูมิธรรม ต่อยอดนโยบายนายกฯ จัดงานธงฟ้าราคาประหยัดลดค่าครองชีพพี่น้องประชาชนเพิ่มโอกาสผู้ประกอบการ ห้าง เกษตรกร SMEs วิสาหกิจชุมชน
เครือข่ายรุ่นใหม่ YEC และ Young Smart Farmer รวม 10 หมวดสินค้า
วันนี้ (14 มีนาคม 2567) นายชัย วัชรงค์ โฆษกประจําสํานักนายกรัฐมนตรี ประชาสัมพันธ์งานธงฟ้าราคาประหยัด จ.สุรินทร์ ของ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ด้วยวัตถุประสงค์ลดค่าครองชีพพี่น้องประชาชน เพิ่มโอกาส ช่องทางนําเสนอสินค้าให้ผู้ประกอบการ ได้แก่ ห้าง เกษตรกร SMEs วิสาหกิจชุมชน เครือข่ายรุ่นใหม่ YEC และ Young Smart Farmer รวม 10 หมวดสินค้า กว่า 1,000 รายการ ลดสูงสุด 60% เผยมีสินค้าไฮไลต์ ไข่ไก่ น้ําตาล น้ํามันปาล์ม ข้าวหอมมะลิ หมูเนื้อแดง ไก่ กะหล่ําปลี หอมแดง และหอมหัวใหญ่ จําหน่ายทุกวัน
“รัฐบาลผลักดันให้ทุกหน่วยงานที่เกี่ยวข้องทํางานในทิศทางเดียวกัน เพื่อตอบสนองผลักดันให้เห็นผลลัพท์ สําเร็จเป็นรูปธรรม ทั้งนี้ เพื่แลดค่าครองชีพ เพิ่มรายได้ กระตุ้นเศรษฐกิจให้คนไทย” นายชัย กล่าว
อนึ่ง งานธงฟ้าราคาประหยัด ซึ่งเป็นกิจกรรมหนึ่งที่จัดอย่างต่อเนื่องในพื้นที่ต่างๆ ในการช่วยบรรเทาความเดือดร้อนและลดภาระค่าครองชีพให้กับประชาชน และยังเป็นการเพิ่มช่องทางการจําหน่ายสินค้าให้แก่ผู้ประกอบการผู้ผลิตรายกลางและรายย่อย (SMEs) กลุ่มเกษตรกร วิสาหกิจชุมชน เครือข่ายเกษตรกรและผู้ประกอบการรุ่นใหม่ ประชาชนมีทางเลือกในการจับจ่ายใช้สอย ผู้ประกอบการมีช่องทางในการจําหน่ายสินค้า พัฒนาศักยภาพการผลิตสินค้าเกษตรและการส่งออกสินค้าเกษตรไปยังประเทศเพื่อนบ้าน เป็นการส่งเสริมสนับสนุนสินค้าอัตลักษณ์ท้องถิ่น เพื่อกระตุ้นและสร้างความเข้มแข็งให้กับระบบเศรษฐกิจฐานรากของประเทศ
รัฐบาลไทย-ข่าวทำเนียบรัฐบาล-ฝุ่นวิกฤตเชียงใหม่ !! รมช.ไชยา สั่งระดมเครื่องบิน“ทำฝนหลวง“ โปรยน้ำ-น้ำแข็งแห้ง บรรเทา
วันศุกร์ที่ 15 มีนาคม 2567
ฝุ่นวิกฤตเชียงใหม่ !! รมช.ไชยา สั่งระดมเครื่องบิน“ทําฝนหลวง“ โปรยน้ํา-น้ําแข็งแห้ง บรรเทา
ฝุ่นวิกฤตเชียงใหม่ !! รมช.ไชยา สั่งระดมเครื่องบิน“ทําฝนหลวง“ โปรยน้ํา-น้ําแข็งแห้ง บรรเทา หลังค่าฝุ่นขึ้นที่ 1 ของโลก
วันที่ 15 มีนาคม 2567 ดร.ไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ จ.เชียงใหม่ ติดตามการปฏิบัติการฝนหลวงพื้นที่ภาคเหนือ ณ ห้องประชุมหน่วยปฏิบัติการฝนหลวงภาคเหนือ จ.เชียงใหม่ พร้อมเปิดเผยว่า ตามที่สถานการณ์ปัญหาฝุ่นละอองขนาดเล็กในพื้นที่ภาคเหนือยังอยู่ในระดับเริ่มส่งผลกระทบต่อสุขภาพ (สีส้ม) ถึงระดับส่งผลกระทบต่อสุขภาพ (สีแดง)  จึงได้สั่งการให้ นายสุพิศ พิทักษ์ธรรม อธิบดีกรมฝนหลวงและการบินเกษตร ปฏิบัติการฝนหลวงเชิงรุกอย่างเร่งด่วนเพื่อบรรเทาปัญหาฝุ่น PM2.5 ในพื้นที่ภาคเหนือ ดําเนินการตามแผนเร็วกว่ากําหนด ปรับแผนการปฏิบัติภารกิจ ใช้เครื่องบินขนาดใหญ่ ชนิด CN จํานวน 2 ลํา เครื่องบินขนาดกลาง ชนิด CASA จํานวน 3 ลํา เครื่องบินชนิด Super King Air จํานวน 1 ลํา ในภารกิจดัดแปรสภาพอากาศบรรเทาปัญหาฝุ่นละอองขนาดเล็ก บรรเทาปัญหาไฟป่า และบรรเทาปัญหาภัยแล้ง
ดร.ไชยากล่าวว่า ตนในฐานะ รมช.ที่กํากับดูแล กรมฝนหลวงและการบินเกษตร ได้วางแผนติดตามสภาพอากาศป้องกันและบรรเทาปัญหาภัยแล้งในหลายพื้นที่  โดยเฉพาะจังหวัดเชียงใหม่ และเห็นได้ว่าปัจจุบันค่าดัชนีคุณภาพอากาศ (AQI) ของจังหวัดเชียงใหม่ที่พุ่งขึ้นอันดับ 1 ของโลก ส่งผลกระทบต่อประชาชนและผู้มาท่องเที่ยว ส่งผลต่อระบบเศรษฐกิจในอนาคต ซึ่งวันนี้ตนจะขึ้นเครื่องบินร่วมสังเกตการณ์ การบินปฏิบัติการดัดแปรสภาพอากาศโดยเครื่องบินชนิด CN บรรจุน้ํา 1,500 ลิตร สเปรย์น้ําที่ระดับความสูง 9,500 ฟุต บินวนแบบก้นหอย รัศมีการบิน 5-7 NM หรือประมาณ 12.6 กิโลเมตร บริเวณ อ.ดอยสะเก็ด อ.พร้าว จ.เชียงใหม่ เพื่อช่วยบรรเทาค่าฝุ่นละอองในพื้นที่ จ.เชียงใหม่ ซึ่งเป็นการใช้เทคนิคพิเศษที่เรียกว่า “เทคนิคลดอุณหภูมิในชั้นบรรยากาศผกผันด้วยการโปรยน้ําและโปรยน้ําแข็งแห้ง” เพื่อเจาะช่องบรรยากาศให้สามารถระบายฝุ่นละอองขึ้นต่อไป นอกจากนั้น ยังได้สั่งการช่วยเหลือพื้นที่การเกษตรที่ต้องการน้ําสําหรับการเริ่มเพาะปลูก พร้อมให้การสนับสนุนเฮลิคอปเตอร์ในภารกิจดับไฟป่าบริเวณพื้นที่ที่ได้รับผลกระทบ
ทั้งนี้ กรมฝนหลวงและการบินเกษตร ได้จัดตั้งหน่วยปฏิบัติการฝนหลวง รวมจํานวน 5 หน่วยปฏิบัติการ ได้แก่ หน่วยปฏิบัติการฝนหลวง จ.เชียงใหม่ แพร่ จันทบุรี กาญจนบุรี และสงขลา ระหว่างวันที่ 8 ม.ค. – 11 มี.ค. 2567 ใช้เทคนิคดัดแปรสภาพอากาศ จํานวน 51 วัน 148 เที่ยวบิน ช่วยเหลือ 15 จังหวัดภาคเหนือ ส่งผลให้ค่าฝุ่นละอองขนาดเล็กมีแนวโน้มลดลง ซึ่งจากข้อมูลตรวจวัดฝุ่นละอองในอากาศโดยเครื่องบิน Super King Air การใช้เทคนิคการลดอุณหภูมิชั้นบรรยากาศผกผัน สามารถช่วยระบายฝุ่นละอองที่มีขนาดเล็กกว่า 3 ไมครอน ได้ประมาณ 40-50% เมื่อเปรียบเทียบกับพื้นที่ที่ไม่ได้ปฏิบัติการ
รัฐบาลไทย-ข่าวทำเนียบรัฐบาล-​“รัดเกล้า” เชิญชวนร่วมส่งกำลังใจให้คณะเยาวชนไทยในการแข่งขัน WCOPA ครั้งที่ 27 ณ สหรัฐอเมริกา
วันศุกร์ที่ 15 มีนาคม 2567
15/03/2567
​“รัดเกล้า” เชิญชวนร่วมส่งกําลังใจให้คณะเยาวชนไทยในการแข่งขัน WCOPA ครั้งที่ 27 ณ สหรัฐอเมริกา
​“รัดเกล้า” เชิญชวนร่วมส่งกําลังใจให้คณะเยาวชนไทยในการแข่งขัน WCOPA ครั้งที่ 27 ณ สหรัฐอเมริกา
วันนี้ (15 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะเยาวชนตัวแทนประเทศไทย จะเดินทางเข้าร่วมการแข่งขัน World Championships of Performing Arts (WCOPA) ครั้งที่ 27 ระหว่างวันที่ 28 มิถุนายน - 7 กรกฎาคม 2567 คณะเยาวชนไทย ที่ลองบีช แคลิฟอร์เนีย สหรัฐอเมริกา เชิญชวนชาวไทยร่วมส่งแรงใจให้เยาวชนไทยคว้าชัยในเวทีระดับโลก
รองโฆษกประจําสํานักนายกรัฐมนตรี กล่าวว่า การแข่งขันโอลิมปิกเกมส์ทางด้านศิลปะการแสดงในระดับนานาชาติ (World Championships of Performing Arts (WCOPA)) ณ ประเทศสหรัฐ อเมริกา จัดขึ้นเป็นประจําทุกปี โดยมีการจัดการแข่งขันมาแล้วทั้งสิ้น 26 ปี และในแต่ละปีจะมีประเทศทั่วโลกเข้าร่วมกว่า 70 ประเทศ ทําให้การแข่งขันเปรียบเสมือนเป็นการแข่งขันโอลิมปิกเกมส์ทางด้านศิลปะการแสดงระดับนานาชาติ โดยจะมีการแข่งขัน 5 รายการ ได้แก่ การร้องเพลง การเต้น การแสดง การเดินแบบ และการเล่นดนตรี
ทั้งนี้ องค์กร WCOPA ประเทศสหรัฐอเมริกา ได้มอบหมายให้ World Championships of Performing Arts ประจําประเทศไทย จัดการคัดเลือกตัวแทนประเทศไทยด้วยตนเอง เพื่อส่งตัวแทนไทยเข้าร่วมการแข่งขัน โดยในปีที่ผ่านมา ประเทศไทยส่งผู้แทนเข้าร่วมการแข่งขันทั้งหมด 19 คน ได้รับเหรียญรางวัลไปทั้งสิ้น 165 เหรียญ แบ่งเป็น 53 เหรียญทอง 41 เหรียญเงิน และ 71 เหรียญทองแดง ซึ่งในตอนนี้ ตัวแทนประเทศไทยประจําปี​ 2567​ ต้องมีทั้งหมด 21 คน และกําลังเฟ้นหาผู้มีความสามารถอีก 9 คนสุดท้ายให้ได้ภายในสิ้นเดือนมีนาคมนี้​ เยาวชน ที่มีความสามารถและมีความสนใจด้านนี้สามารถสอบถามข้อมูลเพิ่มเติมกับWorld Championships of Performing Arts ประจําประเทศไทยได้ที่ 095-791-6996
“รัฐบาล​เห็นถึงความสําคัญของเยาวชน ซึ่งจะเป็นกําลังสําคัญในการสร้างประโยชน์และพัฒนาประเทศไทยได้ โดยเยาวชนไทยทําหน้าที่เสมือนทูตสันถวไมตรี และยังถือเป็นต้นแบบให้เกิดพลวัตทางการเรียนรู้ ทั้งยังช่วยส่งเสริมภาพลักษณ์และ​ Soft​ Power​ ของประเทศไทย ซึ่งการแข่งขันดังกล่าวถือเป็นโอกาสให้ได้แสดงศักยภาพของไทยในระดับนานาชาติ พัฒนาต่อยอดศาสตร์ด้านศิลปะการแสดง ผลักดันให้เยาวชนได้มีพื้นที่แสดงความสามารถจนเป็นประจักษ์แก่สายตาชาวโลก
ล่าสุด นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา ให้การต้อนรับ​ แสดงความยินดี​ ความชื่นชม​ และให้กําลังใจกับเยาวชนไทยที่ได้เป็นตัวแทนประเทศไทยไปแข่งขันในระดับโลก อย่างรายการ World Championships of Performing Arts (WCOPA) ในปี​ 2566 ที่ผ่านมา​ และมีการหารือกันถึงแนวทาง ที่ทางภาครัฐจะช่วยสนับสนุนเยาวชนกลุ่มนี้​ เพื่อให้สายตาคนทั่วโลกได้รู้ว่าเยาวชนไทยนั้นมีความสามารถไม่แพ้ชาติใด” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-The cabinet met on March 12, 2024
วันศุกร์ที่ 15 มีนาคม 2567
15/03/2567
The cabinet met on March 12, 2024
Some of the resolutions are as follows:
Title: Royal Decree issued under the Revenue Code Regarding Exemption from Revenue Taxes (No. ...) B.E. ... (Tax measure to promote)
The cabinet approved in principle the Royal Decree issued under the Revenue Code Regarding Exemption from Revenue Taxes (No. ...) B.E. ... (Tax measure to promote fundraising through investment tokens), as proposed by Ministry of Finance, and ordered for the draft Royal Decree to be forwarded to Office of Council of State for further scrutiny.
Gist
In a bid to promote fundraising through investment tokens and to establish the country as an investment hub, the draft Royal Decree issued under the Revenue Code Regarding Exemption from Revenue Taxes (No. ...) B.E. ... (Tax measure to promote fundraising through investment tokens) is approved. Under the draft Royal Decree, holders of investment tokens who have had the 15% capital gains tax withheld will not need to include the profits when calculating their income tax. The Royal Decree will take effect from January 1, 2024 onward.
Title: Draft Royal Decree on prorogation of second ordinary session of the National Assembly, B.E. ...
The Cabinet approved in principle the Draft Royal Decree on prorogation of the second legislative ordinary session of the National Assembly, B.E. ... (from April 10, 2024 onward), as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-นายกฯ ขึ้นเหนือลุยงาน “แก้ไขปัญหาไฟป่า หมอกควัน และ PM2.5” พร้อมประชุมครม.สัญจร ที่ จ.พะเยา
วันศุกร์ที่ 15 มีนาคม 2567
นายกฯ ขึ้นเหนือลุยงาน “แก้ไขปัญหาไฟป่า หมอกควัน และ PM2.5” พร้อมประชุมครม.สัญจร ที่ จ.พะเยา
.....
นายกฯ ขึ้นเหนือลุยงาน “แก้ไขปัญหาไฟป่า หมอกควัน และ PM2.5” พร้อมประชุมครม.สัญจร ที่ จ.พะเยา
.
สัปดาห์นี้ (15 -17 มี.ค. 67) นายกฯ ขึ้นเหนือลุยงาน “การแก้ปัญหาไฟป่า หมอกควัน และPM2.5” ที่จังหวัดเชียงใหม่ ที่กําลังส่งผลกระทบต่อสุขภาพของประชาชนในพื้นที่ มาครั้งนี้ มุ่งรับฟังปัญหาและข้ออุปสรรคต่าง ๆ พร้อมหาแนวทางแก้ไขร่วมกับหน่วยงานที่เกี่ยวข้อง
.
นอกจากนี้ ยังมีภารกิจที่เกี่ยวกับการท่องเที่ยว การพัฒนาสินค้าและผลิตภัณฑ์ท้องถิ่น โดยนายกฯ จะเข้าไปช่วยผลักดันให้เกิดการขับเคลื่อนไปข้างหน้าโดยเร็ว เพื่อให้ประชาชนมีชีวิต มีความเป็นอยู่ที่ดี มีรายได้ มีอาชีพที่มั่นคงและยั่งยืนต่อไป
.
ภารกิจสัปดาห์หน้า (18 - 19 มี.ค. 67) นายกฯ นําทีมครม. ไปประชุมครม.สัญจร ที่ จ.พะเยา และจะไปดูสถาณการณ์การค้าขายชายแดน ณ จุดผ่านแดนถาวรบ้านฮวก พร้อมรับฟังการนําเสนอแผนพัฒนาโครงการสําคัญ ๆ ในพื้นที่ ส่วนภารกิจสุดท้าย นายกฯ จะไปพบปะกับประชาชนในพื้นที่จังหวัดลําปาง ณ องค์การบริหารส่วนจังหวัดลําปาง
.
อ่านเพิ่มเติม :
> ภารกิจ 15 -17 มี .ค. 67https://www.thaigov.go.th/news/contents/details/80324
> ภารกิจ 18 - 19 มี.ค. 67https://www.thaigov.go.th/news/contents/details/80210
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รฟม. - สทร. ลงนาม MOU การส่งเสริมและสนับสนุนการวิจัยและพัฒนาเทคโนโลยีระบบราง เพื่อยกระดับขีดความสามารถทางเทคโนโลยีและสร้างอุตสาหกรรมระดับประเทศ
วันศุกร์ที่ 15 มีนาคม 2567
รฟม. - สทร. ลงนาม MOU การส่งเสริมและสนับสนุนการวิจัยและพัฒนาเทคโนโลยีระบบราง เพื่อยกระดับขีดความสามารถทางเทคโนโลยีและสร้างอุตสาหกรรมระดับประเทศ
...
วันนี้ (15 มีนาคม 2567) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) และ ดร.กานต์รวี ทองพูล รองผู้อํานวยการ รักษาการแทนผู้อํานวยการสถาบันวิจัยและพัฒนาเทคโนโลยีระบบราง (องค์การมหาชน) (สทร.) กระทรวงคมนาคม ร่วมลงนามบันทึกข้อตกลงความร่วมมือการส่งเสริมและสนับสนุนการวิจัยและพัฒนาเทคโนโลยีระบบราง เพื่อยกระดับขีดความสามารถทางเทคโนโลยีและสร้างอุตสาหกรรมระดับประเทศ ณ ห้องประชุม 1 ชั้น 9 อาคาร 1 รฟม.
นายภคพงศ์ ศิริกันทรมาศ ผู้ว่าการ รฟม. กล่าวว่า การลงนามบันทึกข้อตกลงฯ ดังกล่าว เป็นความร่วมมือกันระหว่าง รฟม. ในฐานะหน่วยงานที่มีบทบาทสําคัญในการพัฒนาและขยายโครงข่ายระบบรถไฟฟ้าขนส่งมวลชนที่มีประสิทธิภาพของประเทศ และ สทร. ซึ่งเป็นหน่วยงานที่มีหน้าที่สําคัญในการขับเคลื่อนการพัฒนาเทคโนโลยีระบบรางในอนาคต โดยมีวัตถุประสงค์เพื่อพัฒนา ขับเคลื่อน และสนับสนุนการดําเนินงานเกี่ยวกับระบบรางที่เป็นประโยชน์และสอดคล้องกับทิศทางการยกระดับศักยภาพอุตสาหกรรมและการขนส่งทางรางของประเทศอย่างมีคุณภาพ ซึ่งในปีงบประมาณ 2566 – 2570 รฟม. ได้กําหนดภารกิจในการพัฒนาองค์ความรู้และความเชี่ยวชาญด้านระบบรถไฟฟ้าขนส่งมวลชน เพื่อต่อยอดเป็นนวัตกรรมระบบรถไฟฟ้าขนส่งมวลชนของประเทศ ที่สามารถนํามาใช้สนับสนุนการดําเนินงานได้จริง ช่วยสร้างมูลค่าเพิ่ม และก่อให้เกิดประโยชน์สูงสุดแก่ประชาชนผู้ใช้บริการ ดังนั้น ความร่วมมือดังกล่าวจะเป็นแนวทางในการขับเคลื่อนการดําเนินงานของ รฟม. ให้บรรลุเป้าหมายที่ตั้งไว้ ตลอดจนเป็นการผลักดันให้ รฟม. ก้าวไปสู่องค์กรแห่งนวัตกรรม ที่สามารถช่วยยกระดับเมืองและสร้างอนาคตที่ยั่งยืนต่อไป
ดร.กานต์รวี ทองพูล รองผู้อํานวยการ รักษาการแทนผู้อํานวยการ สทร. กล่าวว่า สทร. มีความยินดีที่จะให้ความร่วมมือกับ รฟม. ในการสนับสนุนการดําเนินงานที่เป็นประโยชน์เกี่ยวกับระบบราง ทั้งด้านการวิจัย การพัฒนาเทคโนโลยี การสร้างและต่อยอดนวัตกรรม การพัฒนามาตรฐาน การทดสอบระบบและผลิตภัณฑ์ การแลกเปลี่ยนและถ่ายทอดองค์ความรู้ ความเชี่ยวชาญ เพื่อสนับสนุนการพัฒนาระบบรางไปสู่การใช้ประโยชน์ทั้งในและต่างประเทศ โดย สทร. เชื่อว่าการพัฒนาระบบการขนส่งทางรางให้มีประสิทธิภาพ จะส่งผลให้ต้นทุนการเดินทางต่ําลง มีความสะดวก รวดเร็ว และปลอดภัย อันจะก่อให้เกิดประโยชน์สูงสุดแก่ประชาชนผู้ใช้บริการ ตลอดจนเป็นปัจจัยที่สามารถส่งเสริมการดึงดูดและกระตุ้นการลงทุนทั้งในและต่างประเทศ
ทั้งนี้ ตลอดระยะเวลาการดําเนินงานภายใต้บันทึกข้อตกลงฯ ดังกล่าว ทั้ง 2 หน่วยงาน จะให้ความร่วมมือและทําหน้าที่อย่างเต็มกําลังความสามารถ เพื่อพัฒนาระบบการขนส่งทางรางให้มีประสิทธิภาพ และยกระดับขีดความสามารถทางเทคโนโลยีและสร้างอุตสาหกรรมระดับประเทศต่อไป ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-การตรวจราชการ จังหวัดเชียงใหม่ และจังหวัดลำพูน
วันศุกร์ที่ 15 มีนาคม 2567
การตรวจราชการ จังหวัดเชียงใหม่ และจังหวัดลําพูน
ระหว่างวันที่ 15-17 มีนาคม 2567
การตรวจราชการ จังหวัดเชียงใหม่ และจังหวัดลําพูน
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 15-17 มีนาคม 2567
รัฐบาลไทย-ข่าวทำเนียบรัฐบาล-​“คารม” เผย รัฐบาลห่วงสุขภาพประชาชนช่วงหน้าร้อน เตือนระวังโรคติดต่อทางเดินอาหารและน้ำ จากรายงานช่วงมีนาคม – พฤษภาคม 66 พบมีผู้เสียชีวิตกว่า 30 ราย
วันศุกร์ที่ 15 มีนาคม 2567
15/03/2567
​“คารม” เผย รัฐบาลห่วงสุขภาพประชาชนช่วงหน้าร้อน เตือนระวังโรคติดต่อทางเดินอาหารและน้ํา จากรายงานช่วงมีนาคม – พฤษภาคม 66 พบมีผู้เสียชีวิตกว่า 30 ราย
​“คารม” เผย รัฐบาลห่วงสุขภาพประชาชนช่วงหน้าร้อน เตือนระวังโรคติดต่อทางเดินอาหารและน้ํา จากรายงานช่วงมีนาคม – พฤษภาคม 66 พบมีผู้เสียชีวิตกว่า 30 ราย
วันนี้ (15 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลห่วงสุขภาพของประชาชน เตือนช่วงหน้าร้อน ความร้อนอาจทําให้เกิดสุขอนามัยที่ไม่เหมาะสม ก่อให้เกิดโรคและภัยสุขภาพต่าง ๆ โดยเฉพาะโรคติดต่อทางเดินอาหารและน้ํา และการเจ็บป่วยจากภาวะอากาศร้อน จึงขอให้ประชาชนดูแลสุขภาพร่างกายให้แข็งแรงอยู่เสมอ ปฏิบัติตามสุขอนามัยที่เหมาะสม เพื่อลดความเสี่ยงและโอกาสเจ็บป่วยที่อาจเกิดขึ้นในช่วงฤดูร้อน
นายคารม กล่าวว่า อากาศที่ร้อนและแห้งแล้งเหมาะแก่การเจริญเติบโตของเชื้อโรคหลายชนิด โดยเฉพาะเชื้อโรคที่ปนเปื้อนในน้ํา และอาหาร ส่งผลให้อาหารบูดเสียได้ง่าย รวมถึงความร้อนอาจทําให้เกิดการภัยสุขภาพที่ส่งผลกระทบโดยตรงต่อประชาชนได้ โดยโรคติดต่อทางเดินอาหารและน้ํา ที่สําคัญได้แก่ 1) โรคอาหารเป็นพิษ 2) โรคอุจจาระร่วงเฉียบพลัน 3) โรคไวรัสตับอักเสบเอ และ 4) ไข้ไทฟอยด์ หรือไข้รากสาดน้อย สําหรับแนวทางการป้องกันโรคทางเดินอาหารและน้ํา ได้แก่ “กินสุก ร้อน สะอาด” กินอาหารที่ปรุงสุกใหม่ๆ ใช้ช้อนกลางตักกับข้าวใส่จาน และล้างมือให้สะอาดด้วยน้ําและสบู่ทุกครั้งก่อนประกอบอาหาร รับประทานอาหาร และหลังเข้าห้องน้ํา นอกจากนี้ ต้องดื่มน้ําที่สะอาด น้ําต้มสุก หรือน้ําที่บรรจุในขวดที่มีฝาปิดสนิท
“จากข้อมูลกรมควบคุมโรค กระทรวงสาธารณสุข พบว่าในหน้าร้อน นอกจากโรคติดต่อทางเดินอาหารและน้ําที่ประชาชนควรระวังแล้ว ยังมีภัยสุขภาพในหน้าร้อนที่ส่งผลกระทบต่อการเจ็บป่วยของประชาชนโดยตรง ได้แก่ การเจ็บป่วย และเสียชีวิตจากภาวะอากาศร้อน ทั้งจากการทํางานหรือกิจกรรมต่าง ๆ ที่เกิดขึ้นทั้งที่อยู่ในอาคารและนอกอาคาร โดยในปีที่แล้ว ตั้งแต่เดือนมีนาคม - พฤษภาคม 2566 ได้รับรายงานการเจ็บป่วยและเสียชีวิตรวม 47 ราย แบ่งเป็นรายงานผู้ป่วย 10 ราย และผู้เสียชีวิต 37 ราย สําหรับพฤติกรรมและปัจจัยเสี่ยงที่สําคัญ คือ การอยู่กลางแจ้งเป็นเวลานานและการดื่มสุรา ทั้งนี้ ประชาชนควรหลีกเลี่ยงการออกกําลังกาย ทํางาน หรือทํากิจกรรมกลางแจ้งเป็นเวลานาน ไม่ออกแรงหนักเกินไปในวันที่มีอากาศร้อน จิบน้ําบ่อย ๆ ไม่ให้ร่างกายขาดน้ํา และควรดื่มน้ําให้เพียงพอ อย่างน้อยวันละ 8 - 10 แก้ว สวมเสื้อผ้าที่ไม่อึดอัด สีอ่อน ระบายความร้อนได้ดี” นายคารม ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผยควรเร่งนำข้าวโครงการรับจำนำราคาข้าว ซึ่งยังมีคุณภาพดีมาขาย ส่งเม็ดเงินคืนรัฐเพื่อประโยชน์ส่วนรวม
วันพฤหัสบดีที่ 14 มีนาคม 2567
โฆษกรัฐบาลเผยควรเร่งนําข้าวโครงการรับจํานําราคาข้าว ซึ่งยังมีคุณภาพดีมาขาย ส่งเม็ดเงินคืนรัฐเพื่อประโยชน์ส่วนรวม
โฆษกรัฐบาลเผยควรเร่งนําข้าวโครงการรับจํานําราคาข้าว ซึ่งยังมีคุณภาพดีมาขาย ส่งเม็ดเงินคืนรัฐเพื่อประโยชน์ส่วนรวม
วันนี้ (14 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยต่อกรณี ข้าวในคลังที่ถูกเก็บไว้จากโครงการจํานําราคาข้าวยังมีคุณภาพดีนั้น ถือเป็นโอกาสดีให้เร่งระบายขายออกข้าว เพื่อประโยชน์ของรัฐ
โฆษกประจําสํานักนายกรัฐมนตรีเปิดเผยว่า จากการที่นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ใช้โอกาสตรวจราชการในพื้นที่ จ.สุรินทร์ ศรีสะเกษ และอุบลราชบุรี ไปตรวจโกดังสินค้าซึ่งเก็บรักษาข้าวสารในโครงการรับจํานําราคาข้าว ที่ถูกกล่าวหาว่าเก็บรักษาไม่ได้มาตรฐาน เป็นข้าวเสื่อมคุณภาพ จนไม่สามารถจําหน่ายให้คนบริโภคได้ โดยข้าวดังกล่าวถูกเก็บไว้นับเป็นเวลา 10 ปี ซึ่งพบว่าข้าวที่ถูกเก็บไว้ในคลังยังมีคุณภาพที่ดี นํามาหุงรับประทานได้
กรณีนี้ ถือเป็นเรื่องที่ดี ต้องรีบจรวจสอบ เพื่อรีบสะสางแก้ไขปัญหา และเป็นโอกาสให้ได้เร่งขายข้าว เนื่องจากช่วงเวลานี้ ข้าวมีราคาค่อนข้างดี หากเร่งขายระบายออก จะเป็นประโยชน์แก่รัฐและผู้ถูกกล่าวหา
“ต้องขอบคุณท่านรองนายกฯ ภูมิธรรม และผมเชื่อว่าหากข้าวในโกดังยังมีคุณภาพที่ดี นํามาขายได้ควรรีบดําเนินการเพื่อให้เกิดเม็ดเงินเป็นประโยชน์แก่รัฐ และเพื่อสะสางแก้ไขทุกปัญหา” นายชัย กล่าว
รัฐบาลไทย-ข่าวทำเนียบรัฐบาล-​ที่ปรึกษาฯ สุรพล นำทีม อบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก รอบที่ 2
วันศุกร์ที่ 15 มีนาคม 2567
15/03/2567
​ที่ปรึกษาฯ สุรพล นําทีม อบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก รอบที่ 2
​ที่ปรึกษาฯ สุรพล นําทีม อบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก รอบที่ 2
วันที่ 12 มีนาคม 2567 ดร.สุรพล ชามาตย์ ที่ปรึกษาปลัดกระทรวงอุตสาหกรรม เป็นประธานเปิดการอบรม เรื่อง "ลดก๊าซเรือนกระจกได้อย่างไร" รอบที่ 2 เพื่อแลกเปลี่ยนองค์ความรู้เกี่ยวกับสถานการณ์และเป้าหมายการลดก๊าซเรือนกระจกของประเทศไทย มุ่งสู่ความเป็นกลางทางคาร์บอนและการปล่อยก๊าซเรือนกระจกสุทธิเป็นศูนย์ของประเทศไทย (Thailand's Carbon Neutrality and Net Zero GHG Emission Pathway) กิจกรรมโครงการลดก๊าซเรือนกระจกและคาร์บอนเครดิต การคํานวนการลดก๊าซเรือนกระจก ตัวอย่างโครงการคาร์บอนเครดิตทั้งภาครัฐและเอกชน และประโยชน์จากการซื้อ-ขายคาร์บอนเครดิต เพื่อสร้างความตระหนักให้เกิดการลดการปล่อยก๊าซเรือนกระจก ด้วยการเลือกใช้ผลิตภัณฑ์ที่มีฉลากประหยัดพลังงานประสิทธิภาพสูง (เบอร์ 5) การปรับเปลี่ยนรูปแบบการเดินทางโดยใช้ยานพาหนะไฟฟ้า การคัดแยกขยะเพื่อการรีไซเคิล รวมถึงการผลิตไฟฟ้าด้วยพลังงานทดแทน โดยมี สอจ. ทั่วประเทศ รวมถึงผู้ประกอบการ และเจ้าหน้าที่ที่เกี่ยวข้อง เข้าร่วมการอบรม ผ่านระบบออนไลน์ (Zoom Meeting)
สําหรับการอบรมครั้งนี้ ได้รับเกียรติจาก นางสาวจิตติมา บุญเกิด นักวิชาการชํานาญการ สํานักรับรองคาร์บอนเครดิต องค์การบริการจัดการก๊าซเรือนกระจก(องค์การมหาชน) เป็นวิทยากรถ่ายทอดองค์ความรู้ ทั้งนี้มีผู้สนใจเข้าร่วมอบรมกว่า 200 คน
รัฐบาลไทย-ข่าวทำเนียบรัฐบาล-​ทีมโฆษกรัฐบาลหารือปรับการทำงานการสื่อสารของรัฐบาล เข้าสู่โหมดเชิงรุกให้มากขึ้น
วันศุกร์ที่ 15 มีนาคม 2567
15/03/2567
​ทีมโฆษกรัฐบาลหารือปรับการทํางานการสื่อสารของรัฐบาล เข้าสู่โหมดเชิงรุกให้มากขึ้น
​ทีมโฆษกรัฐบาลหารือปรับการทํางานการสื่อสารของรัฐบาล เข้าสู่โหมดเชิงรุกให้มากขึ้น
วันนี้ (15 มีนาคม 2567) นายชัย วัชรงค์ โฆษกประจําสํานักนายกรัฐมนตรี เผยว่า เมื่อช่วงบ่ายวันนี้ (15 มี.ค. 67) ตนได้เชิญทีมโฆษกประจําสํานักนายกรัฐมนตรี ได้แก่ นายคารม พลพรกลาง นางรัดเกล้า อินทวงศ์ สุวรรณคีรี และนางสาวเกณิกา อุ่นจิตร์ รองโฆษกประจําสํานักนายกรัฐมนตรี ร่วมหารือปรับการทํางานการสื่อสารของรัฐบาลเข้าสู่โหมดเชิงรุกให้มากขึ้น พร้อมทั้งขอรับฟังคําแนะนําจากนายแพทย์พรหมินทร์ เลิศสุริย์เดช เลขาธิการนายกรัฐมนตรี ด้วย
โฆษกประจําสํานักนายกรัฐมนตีกล่าวว่า รัฐบาลได้มีหลายนโยบายที่เป็นประโยชน์ต่อพี่น้องประชาชน ภายใต้ข้อจํากัดโดยเฉพาะทางด้านงบประมาณ ซึ่งที่ผ่านมาเรามีผลงานที่เป็นรูปธรรมหลายเรื่อง แต่เห็นได้ชัดว่าการสื่อสารยังไม่ทั่วถึงครอบคลุมพอ เพื่อให้ประชาชนรับทราบนโยบาย และประโยชน์จากนโยบายมากยิ่งขึ้น ตนจึงเชิญทีมโฆษกรัฐบาลมาหารือกัน เพื่อปรับแผนการสื่อสารให้รวดเร็ว ชัดเจน เป็นเอกภาพมากขึ้น ข่าวไหนไม่จริงต้องชี้แจงให้รวดเร็ว โดยรัฐบาลต้องการที่จะสื่อสารกับพี่น้องประชาชนด้วยข้อมูลที่ถูกต้อง รวดเร็ว ในขณะเดียวกัน เราพร้อมรับฟังเสียงสะท้อนและข้อแนะนําจากทุกภาคส่วน เพื่อปรับปรุงการทํางานให้ตรงใจพี่น้องประชาชนยิ่งขึ้น
“ทีมโฆษกรัฐบาลพร้อมทํางานเผยแพร่ประชาสัมพันธ์เชิงรุกสู่พี่น้องประชาชน โดยการนําเสนอผลงานสื่อสารสร้างการรับรู้ สร้างความเข้าใจ ต่อผลการดําเนินงานของรัฐบาล ให้ประชาชนได้รับทราบอย่างทั่วถึงและต่อเนื่อง โดยจะปรับรูปแบบการทํางาน การนําเสนอให้รวดเร็วทันเหตุการณ์ รวมทั้งชี้แจงแก้ไขข่าวเท็จ ข่าวบิดเบือนทันที เพื่อให้ประชาชนได้รับข้อมูลข่าวสารที่ถูกต้อง ไม่สร้างความสับสนแตกแยกในสังคม เน้นทํางานเชิงรุกสื่อสารให้ประชาชนเข้าใจง่าย ทั่วถึง และรวดเร็ว” นายชัยกล่าว